L 177/34 Jurnalul Oficial al Uniunii Europene 17.6.2014 REGULAMENTUL DE PUNERE ÎN APLICARE (UE) NR. 643/2014 AL COMISIEI din 16 iunie 2014 de stabilire a unor standarde tehnice de punere în aplicare cu privire la raportarea dispozițiilor naționale cu caracter prudențial relevante pentru domeniul schemelor de pensii ocupaționale, în conformitate cu Directiva 2003/41/CE a Parlamentului European și a Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2003/41/CE a Parlamentului European și a Consiliului din 3 iunie 2003 privind activitățile și supravegherea instituțiilor pentru furnizarea de pensii ocupaționale ('), în special articolul 20 alineatul (11) al patrulea paragraf, întrucât: (1) Directiva 2003/41/CE impune statelor membre să raporteze Autorităţii Europene de Asigurări şi Pensii Ocupațio- nale („EIOPA”) dispozițiile naționale cu caracter prudențial relevante pentru domeniul schemelor de pensii ocupa- ționale, care nu intră sub incidența dispozițiilor naționale de drept social și de dreptul muncii menționate la arti- colul 20 alineatul (1) din directivă (denumite în continuare „dispoziții prudențiale naționale”). Cerințele stabilite în prezentul regulament nu aduc atingere competențelor statelor membre prevăzute în Directiva 2003/41/CE în ceea ce priveşte dispozițiile naționale de drept social şi de dreptul muncii care se aplică instituțiilor pentru furnizarea de pensii ocupaționale. (2) Este necesar ca EIOPA să publice informațiile raportate în temeiul prezentului regulament pe pagina sa de internet, astfel încât să existe o sursă centralizată de informații la nivelul Uniunii privind dispozițiile prudențiale naționale. (3) Este recunoscut faptul că statele membre pot avea, în domenii precum dreptul societăților comerciale, dreptul în materie de trusturi şi dreptul în materie de insolvență, dispoziții aplicabile schemelor de pensii ocupaționale care depășesc cadrul dispozițiilor prudențiale naționale. Obligația de raportare prevăzută de prezentul regulament nu este menită să furnizeze o listă completă a tuturor actelor cu putere de lege sau normelor administrative care reglementează schemele de pensii ocupaționale. (4) În conformitate cu articolul 4 din Directiva 2003/41/CE, statele membre pot opta să aplice dispozițiile artico- lelor 9-16 şi 18, 19 şi 20 din directivă activităților de furnizare de pensii ocupaționale efectuate de întreprinderile de asigurare care fac obiectul Directivei 2002/83/CE a Parlamentului European şi a Consiliului (*). Statele membre care au recurs la această opțiune aplică întreprinderilor de asigurare o serie de dispoziții prudențiale naționale care sunt diferite de cele aplicabile schemelor de pensii ocupaționale. Pentru aceste state membre, obligația de raportare ar trebui să vizeze și informații privind activele și angajamentele menționate la articolul 7 al doilea paragraf din Directiva 2003/41/CE. (5)  Pentru a asigura o raportare uniformă, ar trebui să se prevadă un model pe care autoritățile competente să îl utili- zeze atunci când transmit EIOPA informațiile solicitate. Pentru a facilita accesul la informațiile transmise, precum şi comparabilitatea acestora, modelul de listă ar trebui să corespundă dispozițiilor relevante ale Directivei 2003/41/CE. Modelul ar trebui să faciliteze, de asemenea, raportarea dispozițiilor prudențiale naționale care nu sunt acoperite de listă, deoarece sunt de natură prudențială, fără a fi însă legate în mod direct de transpunerea Directivei 2003/41/CE. (6)  Având în vedere faptul că legislația Uniunii nu armonizează structurile instituțiilor pentru furnizarea de pensii ocupaționale, există o multitudine de structuri de organizare a furnizării de pensii în statele membre. Autorităţile competente ar trebui să comunice denumirea acestor instituții şi, dacă este cazul, să indice dispozițiile prudențiale naționale care se aplică diferitelor tipuri de structuri. (7)  Obligația de raportare impusă autorităților competente în ceea ce priveşte marjele de solvabilitate și fondul de garantare, prevăzută la articolele 17a-17d din Directiva 2003/41/CE, este inclusă în modelul de raportare prin articolul 17 alineatul (2) din directivă. () JOL235,23.9.2003, p. 10. ()) Directiva 2002/83/CE a Parlamentului European şi a Consiliului din 5 noiembrie 2002 privind asigurarea de viață O L 345, 19.12.2002, p. 1).